# Acinonyx jubatus

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  Acinonyx jubatus  |
| --- |
| Guepardo (*Acinonyx jubatus*) |
| **Denominacions populars** |
| *guepardo* |
| **Estau de conservación** |
|  Vulnerable (IUCN) |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Clase: | Mammalia |
| Subclase: | Theria |
| Infraclase: | Placentalia |
| Orden: | Carnivora |
| Suborden: | Feliformia |
| Familia: | Felidae |
| Subfamilia: | Felinae |
| Chenero: | *Acinonyx* |
| Especie: |  *A. jubatus*  |
| **Descripción** |
|  Acinonyx jubatus  SCHREBER, 1775 |
| **Distribución cheografica** |
| Distribución d'o guepardo. |

guepardo
O **guepardo** (nombre cientifico Acinonyx jubatus) ye un miembro atipico d'a familia d'os felidos. Ye o solo representant vivo d'o chenero *Acinonyx*. Caza gracias a la suya vista y a la suya gran velocidat. Ye l'animal terrestre mas veloz, ya que consigue una velocidat punta d'entre 95 y 115 km/h en cursas de dica 400-500 metros. As fembras pueden tener dica cinco cadiellos por camada. A suya presa prencipal ye a gacela de Thomson.

## Zoonimia

O zoonimo como se conoixe a esta especie en muitas luengas romances occidentals proviene de l'italián *gattopardo*, adaptau en francés como *guépard*.

Un atra denominación present en Europa Occidental ha plegau dende o sanscrito a traviés d'o hindi y de l'anglés *cheetah*, que como anglicismo puede trobar-se en castellano (*chita*).

## Descripción

Ye un felino de gran grandaria: mide entre 110 y 150 cm de largaria, a o cual cal adhibir una coda d'entre 55 a 80 cm. A suya altaria en a cruz ye de 74 ta 90 cm y pesa entre 35 y 60 kg: os masclos son d'una grandaria licherament mayor que as fembras.

O guepardo poseye una anatomía especializada pa la cursa. Poseye o mayor corazón en proporción a la suya grandaria de toz os felinos, o que le permite de bombiar a sangre con mas fuerza enta tot o suyo cuerpo. Os suyos livianos y fuesas nasals son muit amplios para absorber mas oxicheno; amás, poseye una larga coda, que puede arribar a la metat d'a largaria d'o suyo cuerpo, o cual le da estabilidat en a persecución. As suyas zarpas no son retractils, a diferencia d'as d'os de demás felidos: ista caracteristica amillora a suya tracción en altas velocidaz.

Cuan naixe, a cría tiene una abundant melena clara sobre o dorso, en contraste con a mayoría d'os felins.

O guepardo ye l'animal terrestre mas veloz d'o mundo: corre a una velocidat maxima d'entre 95 y 115 km/h (puede arribar dica os 95 km/h en solament tres segundos), encara que, si no consigue a suya presa en menos d'uns cuatrocientos metros, albandona a persecución.

Gosa cazar gacelas y impalas, encara que tamién atrapa crías d'atros mamíferos, especialment de nyu y zebra.

## Referencias

## Se veiga tamién

* Felidae.
* Felinae.

## Vinclos externos

* Se veigan as imáchens de Commons sobre **Acinonyx jubatus**.
* Wikispecies tiene un articlo sobre Acinonyx jubatus.